[{"text_idx": "#000000", "text": "Na\u0308o ringlo\u0303ikus ja kaela kortsude korrektsioon\nNa\u0308o ja kaela nahakasvajate kirurgiline ravi"}, {"text_idx": "#000001", "text": "Na\u0308o ringlo\u0303ikus ja kaela kortsude korrektsioon"}, {"text_idx": "#000002", "text": "Kraniosu\u0308nostoos on huule- ja suulaelo\u0303he ko\u0303rval u\u0308ks sagedamini esinevaid pea- ja na\u0308o va\u0308a\u0308rarenguid. Kraniosu\u0308nostoosiks nimetakse u\u0308he vo\u0303i mitme koljuluu o\u0303mbluse enneaegset luustumist, mis vo\u0303ib areneda nii enne kui ka pa\u0308rast su\u0308ndi."}, {"text_idx": "#000003", "text": "See anomaalia vo\u0303ib po\u0303hjustada kolju ebanormaalset kuju vo\u0303i selle aeglasemat arengut, so\u0303ltudes kolju kokkuluustunud o\u0303mblusest. Ha\u0308iritud luukasvust tingitud ebanormaalne koljukuju, mida ei ole korrigeeritud, vo\u0303ib po\u0303hjustada intrakraniaalse ro\u0303hu (IKR) to\u0303usu ning na\u0308o- ja ajukolju asu\u0308mmeetria. IKRi ko\u0303rgenemine on peamine tu\u0308sistus, mis seondub kraniosu\u0308nostoosiga, ning IKR vo\u0303ib olla ko\u0303rgenenud isegi siis, kui kliinilised su\u0308mptomid puuduvad."}, {"text_idx": "#000004", "text": "Kraniosu\u0308nostoose esineb umbes 1:800 elussu\u0308ndinutel aastas. Enneaegselt su\u0308ndinud lastel on suurem to\u0303ena\u0308osus kraniosu\u0308nostoosi arenguks. Ko\u0303ige sagedamini esineb ainult u\u0308he o\u0303mbluse luustumist, mitme o\u0303mbluse su\u0308nostoosid on tavaliselt seotud geneetilist pa\u0308ritolu su\u0308ndroomidega."}, {"text_idx": "#000005", "text": "On oluline diagnoosida kraniosu\u0308nostoos vo\u0303imalikult varajases staadiumis, et va\u0308ltida ajukahjustuse ning kolju- ja na\u0308oluude pu\u0308siva deformatsiooni va\u0308ljakujunemist."}, {"text_idx": "#000006", "text": "2011 aastal moodustati Regionaalhaiglas kraniosu\u0308nostoosi raviks interdistsiplinaarne ravimeeskond, kuhu kuuluvad nii Regionaalhaigla kui ka Lastehaigla eri valdkondade spetsialistid. Ko\u0303ik kraniosu\u0308nostoosi diagnoosiga patsiendid Eestis on meie keskuses ravitud. Aastas tehakse selles valdkonnas umbes 15 operatsiooni. To\u0308o\u0308korraldus on sujuvalt korraldatud kahe haigla vahel \u2013 Tallinna Lastehaiglas viiakse la\u0308bi operatsioonid ja ja\u0308lgimine viiakse la\u0308bi ambulatoorselt Regionaalhaigla polikliinikus. Kraniosu\u0308nostooside ravi korraldamise eest vastutab Eestis dr Heleia Nestal Zibo."}, {"text_idx": "#000007", "text": "Kuidas toimida, kui kahtlustate lapsel kraniosu\u0308nostoosi?"}, {"text_idx": "#000008", "text": "Kraniosu\u0308nostoosi kahtluse korral peaks ko\u0303igepealt po\u0308o\u0308rduma spetsialiseerunud arsti dr Heleia Nestal Zibo konsultatsioonile Regionaalhaiglasse, et ta\u0308psustada diagnoos ja koostada raviplaan."}, {"text_idx": "#000009", "text": "Konsultatsioonile registreerudes tuleks mainida kraniosu\u0308nostoosi kahtlust."}]